<classify> MAHAKAMA ya Makosa ya Rushwa na Uhujumu Uchumi maarufu Mahakama ya Mafi sadi imeshasajili kesi 31 za uhujumu uchumi tangu ianze kufanya kazi miaka miwili iliyopita na kati ya hizo, kesi nane zimeshatolewa uamuzi.Katika hatua nyingine mamlaka ya mahakama hiyo imeweka bayana kuwa kesi maarufu ijulikanayo kama kesi ya Masamaki haijaisha bali iko kwenye hatua za kutoa ushahidi.Akizungumza kwenye mahojiano maalumu na HabariLeo, jijini Dar es Salaam mwishoni mwa wiki Naibu Msajili wa Mahakama hiyo iliyo Divisheni ya Mahakama Kuu ya Tanzania, Charles Magesa alisema Mahakama hiyo iko kazini na inaendelea na kesi zilizokwishasajiliwa hapo.Mahakama iko kazini, tofauti na baadhi ya watu wanaodhani hatufanyi kazi au hakuna kesi, si kweli tunaendelea na kesi na za uhujumu uchumi hadi sasa tulikuwa nazo 31, nane zimeisha, alibainisha Magesa.Alisema katika kesi hizo nane zilizoisha za uhujumu uchumi ambazo zinajumuisha pia na makosa ya dawa za kulevya, kesi moja mtuhumiwa amefungwa maisha jela baada ya mahakama hiyo kumtia hatiani kwa makosa ya dawa za kulevya. Kesi hiyo ni ile yenye namba 4 ya mwaka 2017 ya Jamhuri dhidi ya Liliani Jesus Fortes raia wa Cape Verde ambaye mahakama ilimtia hatiani kwa kupatikana na dawa za kulevya na kumhukumu kwenda jela maisha Juni 4, mwaka huu.Akizungumzia kesi hizo 31 kwa ujumla, Magesa alisema Mkoa wa Dar es Salaam una kesi 14, ikiwemo hiyo ya mtuhumiwa kufungwa maisha na pia imo kesi ya uhujumu uchumi ya makontena maarufu kama kesi ya Masamaki. Akifafanua alisema katika kesi hizo 14 za Dar es Salaam pekee nne zimeshatolewa uamuzi na 10 zinaendelea kusikilizwa katika hatua mbalimbali, ikiwemo hiyo kesi ya Masamaki ambayo ina zaidi ya mashahidi 90 na hadi sasa waliokwishatoa ushahidi ni 40. Tumejipanga kusikiliza kesi zote ndani ya muda tuliosema wa miezi tisa lakini kesi moja hii ya Masamaki inaweza ikavuka muda huo kwani ina washtakiwa saba na kila mmoja ana wakili wake na mashahidi wako zaidi ya 90, hadi sasa waliotoa ushahidi ni 40, alisema Magesa .Alisema kesi hiyo imechukua muda mrefu kutokana na uhalisia wake na wingi wa washtakiwa na mashahidi waliopo huku akiifananisha kesi hiyo ni sawa na kusikiliza na kutoa uamuzi kwa kesi nyingine 10.Hata hivyo, alisema hata kama kesi hiyo itavuka muda waliojipangia wa kusikiliza ambao ni miezi tisa sheria inawaruhusu kuongeza miezi mingine sita na kwamba wao kazi yao ni kusikiliza mashauri yote ya makosa hayo ya rushwa na uhujumu uchumi yaliyowasilishwa mahakama ni hapo kutokea mahakama za chini.Alisema katika kesi hizo 31, Mkoa wa Arusha umesajili kesi mbili ambazo tayari zimemalizika mwa upande wa mashitaka kuondoa kesi hizo, mkoa wa Mtwara zilisajiliwa mbili ambapo moja imeondolewa na Jamhuri.Mkoa wa Mwanza zilisajiliwa kesi 11 za uhujumu uchumi ambazo nyingi ni makosa ya dawa za kulevya na nyara za serikali na kesi hizo hivi sasa zipo kwenye mchakato wa mashahidi kuitwa mahakamani.Shinyanga ilisajili kesi moja na nyara na imeshasikilizwa na kinachosubiriwa ni Jaji kutoa hukumu, mkoa wa Tabora ilisajili kesi moja ya makosa ya ugaidi ambayo imeondolewa kwa kukosekana kwa ushahidi wa kutosha.Akifafanua jinsi mahakama hiyo inavyofanya kazi, Magesa alisema kesi zote zinaanzia mahakama za chini na kisha zinafuata utaratibu wa kimahakama wa kawaida na kama kosa lina dhamana isiyozidi milioni 10, mahakama hizo hutoa.Aidha kama dhamana inazidi kiwango hicho, dhamana inaombwa Mahakama Kuu na kuwa kwa mfumo huo, tangu kuanzwa kwa Mahakama hiyo ya Rushwa, na kwa kuzingatia aina ya dhamana mashauri 323 ya dhamana yameshawasilishwa mahakamani.Kati ya hayo mashauri 111 ni ya Mkoa wa Dar es Salaam pekee huku yaliyosaliwa yakitoa mikoa mingine tofauti. Magesa alisema hata hivyo mashauri hayo ya dhamana maombi 294 yameshatolewa uamuzi na yaliyobaki ni mashauri 29 ambayo maombi yake yanaendelea kusikilizwa kwenye mahakama hiyo yenye ofisi mikoa 14 nchini.Kuhusu changamoto, Magesa alisema kutokana na mashitaka yanayofikishwa mahakamani hapo kuwa makubwa, changamoto ni kwa watuhumiwa kama hawana wakili inakuwa vigumu kwake kuendesha kesi mwenyewe.Aidha changamoto nyingine ni sheria kutotoa muda maalumu wa kupeleleza kesi hizo hivyo kuleta malalamiko miongoni mwa watuhumiwa kwamba hawafikishwi mahakamani.Na hii ni moja ya changamoto kubwa kwani makosa ya rushwa kama yalivyo makosa mengine kesi lazima zinaanzia mahakama za chini ambako upepelezi na uchunguzi unafanywa na unapokamilika ndipo sisi mahakama kuu tunaletewa shauri lililokamilika ili tuanze kusikiliza na kutoa uamuzi, sasa linaweza kukaa huku mahakama za chini hata kwa miaka zaidi ya miwili halijafika kwetu,alifafanua Magesa.Changamoto nyingine ni mahakama hiyo kushindwa kuweka mpangokazi wake kutokana na kushindwa kujua idadi ya kesi watakazosikiliza kwani Mwendesha Mashitaka DPP, ndiye mwenye uamuzi kupeleka kesi mahakamani hapo au kuamua kutoa ruhusa kwa Mahakama ya chini kusikiliza kesi hizo.  <topic>: KITAIFA 